Up-1032/05
Natisni
Opravilna št.:
Up-1032/05
Datum odločitve:
11. 4. 2006
ECLI:
ECLI:SI:USRS:2006:Up.1032.05
Akt:
Ustavna pritožba zoper odločbo Višjega sodišča v Mariboru št. EPVDp 8/2005 z dne 25. 8. 2005 v zvezi z odločbo Okrajnega sodišča v Mariboru št. EKT-vd-1/05 z dne 15. 4. 2005 

Ustavna pritožba zoper:
– odločbo Sodnika za prekrške Slovenska Bistrica št. P-1849/2002 z dne 11. 11. 2002;
– odločbo Sodnika za prekrške Maribor št. P-15253/02, 15531/02 z dne 23. 1. 2003 in
– odločbo Sodnika za prekrške Maribor št. P-3182/03 z dne 31. 3. 2003
Izrek:
Ustavna pritožba zoper odločbo Višjega sodišča v Mariboru št. EPVDp 8/2005 z dne 25. 8. 2005 v zvezi z odločbo Okrajnega sodišča v Mariboru št. EKT-vd-1/05 z dne 15. 4. 2005 se ne sprejme.
Ustavna pritožba zoper:
– odločbo Sodnika za prekrške Slovenska Bistrica št. P-1849/2002 z dne 11. 11. 2002;
– odločbo Sodnika za prekrške Maribor št. P-15253/02, 15531/02 z dne 23. 1. 2003 in
– odločbo Sodnika za prekrške Maribor št. P-3182/03 z dne 31. 3. 2003 se zavrže.
Evidenčni stavek:
Pritožnik s tipizirano ustavno pritožbo očitkov kršitev ustavnih pravic ni utemeljil, zato jih Ustavno sodišče ni moglo preizkusiti.
Zoper prvostopenjske odločbe pritožnik ni izčrpal pritožbe kot rednega pravnega sredstva, zato je Ustavno sodišče ustavno pritožbo v tem delu zavrglo.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.2.1, 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
28. 10. 2005
Vrsta odločitve:
sklep
Vrsta rešitve:
nesprejem ustavne pritožbe
Dokument:
US25976
Dokument v PDF obliki:
Up-1032-05.pdf
116 KB
Prenesite datoteko
Up-1032/05-5
11. 4. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 30. marca 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba zoper odločbo Višjega sodišča v Mariboru št. EPVDp 8/2005 z dne 25. 8. 2005 v zvezi z odločbo Okrajnega sodišča v Mariboru št. EKT-vd-1/05 z dne 15. 4. 2005 se ne sprejme.
2. Ustavna pritožba zoper:
– odločbo Sodnika za prekrške Slovenska Bistrica št. P-1849/2002 z dne 11. 11. 2002;
– odločbo Sodnika za prekrške Maribor št. P-15253/02, 15531/02 z dne 23. 1. 2003 in
– odločbo Sodnika za prekrške Maribor št. P-3182/03 z dne 31. 3. 2003
se zavrže.
Obrazložitev
1. S pravnomočno odločbo je Okrajno sodišče v Mariboru pritožniku kot vozniku začetniku izreklo sankcijo prenehanja vozniškega dovoljenja, ker je s pravnomočnimi meritornimi odločbami dosegel sedem kazenskih točk. Ustavno pritožbo vlaga tudi zoper prvostopenjske meritorne odločbe o prekršku.
2. Pritožnik vlaga tipizirano ustavno pritožbo, s katero zatrjuje kršitve 14., 15., 22., 23., 24., 25., 26., 27., 29., 30., 127. člena Ustave ter nepravilno ugotovitev dejanskega stanja in napačno uporabo prava.
3. V skladu s prvim odstavkom 50. člena Zakona o Ustavnem sodišču (v nadaljevanju ZUstS) Ustavno sodišče preizkusi le, ali so bile z izpodbijano sodno odločbo kršene človekove pravice ali temeljne svoboščine. Pritožnikovi očitki, ki jih vsebuje ustavna pritožba, so tipizirani in tako pavšalni, da po mnenju Ustavnega sodišča ni mogoče opraviti njihove presoje. Ker gre za enak primer, je bilo treba odločiti kot v sklepu št. Up-634/05 z dne 27. 3. 2006 (Uradni list RS, št. 36/06). Očitkov kršitev določb 15. in 127. člena Ustave ni mogoče ocenjevati v okviru postopka z ustavno pritožbo (1. točka izreka).
4. Po prvem odstavku 51. člena ZUstS se lahko ustavna pritožba vloži šele, ko so izčrpana vsa pravna sredstva. Ker pritožnik zoper prvostopenjske odločbe o prekršku ni izkazal, da bi izčrpal pravna sredstva (pritožbo oziroma ugovor), je Ustavno sodišče ustavno pritožbo v tem delu zavrglo (2. točka izreka).
5. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS, druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer